Μύρινα Καρδίτσας

Η Μύρινα, επίσης γνωστή ως Μυρίνη, είναι πεδινός οικισμός και τοπική κοινότητα της δημοτικής κοινότητας Κάμπου η οποία ανήκει στον δήμο Καρδίτσας που βρίσκεται στην Περιφερειακή Ενότητα Καρδίτσας της Περιφέρειας Θεσσαλίας, σύμφωνα με τη διοικητική διαίρεση της Ελλάδας όπως διαμορφώθηκε με το πρόγραμμα Καλλικράτης. 

Κατά τη διοικητική διαίρεση της Ελλάδας με το σχέδιο Καποδίστριας, μέχρι το 2010, η Μύρινα ανήκε στο τοπικό διαμέρισμα Μυρίνης, του πρώην Δήμου Κάμπου του Νομού Καρδίτσης. Έχει, σύμφωνα με την απογραφή του 2021, 589 κατοίκους, η πλειοψηφία των οποίων είναι αγρότες και κτηνοτρόφοι. Πρόεδρος της Μυρίνης είναι ο Δημήτριος Μ. Τζιόλιας.

 Ιστορία 
Ο αυτοκράτορας Θεοδόσιος Α΄ ο Μέγας, βαπτίστηκε Χριστιανός το 380 και τον επόμενο χρόνο  συγκάλεσε τη Β' Οικουμενική Σύνοδο στην Κωνσταντινούπολη. Έδειξε ιδιαίτερη ευαισθησία για την ενίσχυση της Εκκλησίας και έναντι της ειδωλολατρικής θρησκείας. Στη συνέχεια ζήτησε να κτιστούν σε όλη την αυτοκρατορία Ιεροί Ναοί. Κτίστηκαν πολλοί ναΐσκοι αφιερωμένοι στο νέο άγιο της χριστιανοσύνης, τον Άγιο Δημήτριο. Τότε κτίστηκε και ένας ναϊσκος στην αρχαία πόλη Μεθύλιον. Το έτος 1893 κατεδαφίστηκε ο κατεστραμμένος ναϊσκος και στη θέση του κτίστηκε ο σημερινός. Δίπλα από τον ναό του Αγίου Δημητρίου βρίσκεται το κοιμητήριο του χωριού.

 Ανασκαφές 
Στην περιοχή της Μυρίνης από ανασκαφικές έρευνες διαπιστώθηκε η ύπαρξη αρχαίου οικισμού που χρονολογείται από τα αρχαϊκά ως τα ρωμαϊκά χρόνια. Ο σημαντικός αυτός οικισμός φαίνεται πως αποτελούσε μια ανεξάρτητη πόλη-κράτος ανάμεσα στο Κιέριο και την Μητρόπολη. Στο παρελθόν στον αρχαιολογικό χώρο της Μυρίνης είχαν αποκαλυφθεί νομισματικοί θησαυροί φυλαγμένοι σε αγγεία στο έδαφος.

Τον Νοέμβριο του 2014, στη θέση «Αγία Βαρβάρα», κατά την διάρκεια τεχνικών έργων του Αυτοκινητόδρομου Κεντρικής Ελλάδας – Ε65, εντοπίστηκαν αρχαιότητες της Μέσης Νεολιθικής περιόδου τοποθετημένες  στο 1ο μισό της 6ης χιλιετίας π.Χ.

 Αρχαία πόλη Μεθύλιον 
Το χωριό μέχρι το 1958 λεγόταν και γραφόταν Μοίρους ή Μύρους. Το 1958 μετονομάστηκε σε Μύρινα (Β.Δ. ΦΕΚ 84/2 Ιουνίου 1958 Τεύχος Α΄).
 Γεωγραφία 
Η Μυρίνη έχει υψόμετρο 95 μέτρα από την επιφάνεια της θάλασσας και βρίσκεται 8 χλμ. ανατολικά της πόλης της Καρδίτσας. Νοτιοανατολικά συνορεύει με τους Γοργοβίτες, βόρεια με το Μακρυχώρι και νοτιοδυτικά με την Καρδιτσομαγούλα.

 Κλίμα 
Το κλίμα της Μυρίνης είναι μεσογειακό.
Η μέση θερμοκρασία είναι 16 °C. με τον πιο ζεστό μήνα να είναι ο Ιούλιος, στους 28 °C και τον πιο κρύο να είναι ο Δεκέμβριος, στους 4 °C. 

Η μέση βροχόπτωση είναι περίπου 668 χιλιοστά ετησίως. Ο πιο υγρός μήνας είναι ο Φεβρουάριος, με 96 χιλιοστά βροχής και ο πιο ξηρός είναι ο Αύγουστος, με 9 χιλιοστά.

 Δημογραφία 
 Ιστορική εξέλιξη του πληθυσμού 
 Δημογραφική εξέλιξη 
+ Εξέλιξη πληθυσμούΑπογραφή  Πληθυσμός1881515Ελληνική απογραφή Θεσσαλίας-Άρτας 1881, σελ. 451889534Ελληνική απογραφή 1889, σελ. 1781896667Ελληνική απογραφή 1896, σελ. 1641907716Ελληνική απογραφή 1907, σελ. 425 1920787Υπουργείο Εθνικής Οικονομίας, Διεύθυνσις Στατιστικής, "Πληθυσμός του Βασιλείου της Ελλάδος, κατά την Απογραφήν της 19 Δεκεμβρίου 1920", εκ του Εθνικού Τυπογραφείου, Εν Αθήναις 1921.  σελ. 289 1928 870Υπουργείο Εθνικής Οικονομίας, Γενική Στατιστική Υπηρεσία της Ελλάδος, "Πληθυσμός της Ελλάδος κατά την Απογραφήν της 15-16 Μαΐου 1928". (Πραγματικός πληθυσμός κυρωθείς δια του από 23 Νοεμβρίου 1928 διατάγματος), εκ του Εθνικού Τυπογραφείου, Εν Αθήναις 1935.  σελ. 332 1940 1.054Υπουργείον Εθνικής Οικονομίας, Γενική Στατιστική Υπηρεσία της Ελλάδος, "Πληθυσμός της Ελλάδος κατά την απογραφήν της 16 Οκτωβρίου 1940". (Πραγματικός πληθυσμός κατά νομούς, επαρχίας, δήμους, κοινότητας, πόλεις και χωρία), εκ του Εθνικού Τυπογραφείου, Εν Αθήναις 1950.  σελ. 365 1951 1.160Εθνική Στατιστική Υπηρεσία της Ελλάδος, "Πληθυσμός της Ελλάδος κατά την Απογραφήν της 7ης Απριλίου 1951". (Πραγματικός πληθυσμός κατά νομούς, επαρχίας, δήμους, κοινότητας, πόλεις και χωρία), εκ του Εθνικού Τυπογραφείου, Εν Αθήναις 1955. σελ. 97
Επίσης: "Πληθυσμός της Ελλάδος, κατά την Απογραφήν της 7ης Απριλίου 1951 " 1961 1,246Εθνική Στατιστική Υπηρεσία της Ελλάδος, "Πληθυσμός της Ελλάδος κατά την Απογραφήν της 19ης Μαρτίου 1961". (Πραγματικός πληθυσμός κατά νομούς, επαρχίας, δήμους, κοινότητας και οικισμούς. Κυρωθείς δια της υπ' αριθ. 46929/6877/1961 κοινής αποφάσεως των Υπουργών Συντονισμού και Εσωτερικών), εκ του Εθνικού Τυπογραφείου, Εν Αθήναις 1962. σελ. 97 1971 1,048Εθνική Στατιστική Υπηρεσία της Ελλάδος, "Πληθυσμός της Ελλάδος κατά την Απογραφήν της 14ης Μαρτίου 1971". (Πραγματικός πληθυσμός κατά νομούς, επαρχίας, δήμους , κοινότητας και οικισμούς. Κυρωθείς δια της υπ' αριθ, 3893/Ε637/1972 κοινής αποφάσεως των Υπουργών Βοηθού Πρωθυπουργού και Εσωτερικών), Αθήναι 1972. σελ. 96 1981 1.005Εθνική Στατιστική Υπηρεσία της Ελλάδος,
"Πραγματικός Πληθυσμός της Ελλάδος κατά την Απογραφή της 5 Απριλίου 1981". (Κυρώθηκε με την 7908/Δ'554/12-4-1982 κοινή απόφαση των Υπουργών Συντονισμού και Εσωτερικών), Αθήναι 1982., σελ. 105. 1991 979Εθνική Στατιστική Υπηρεσία της Ελλάδος, "Πραγματικός Πληθυσμός της Ελλάδος κατά την Απογραφή της 17ης Μαρτίου 1991". (Κυρώθηκε με την 24197/Γ' 3812/24-11-1993 κοινή απόφαση των Υπουργών Εθνικής Οικονομίας και Εσωτερικών), Αθήνα 1994.  
σελ. 120. 2001 857 2011 684  2021 589

 Πληθυσμιακή εξέλιξη 
Παρακάτω παρουσιάζεται η εξέλιξη του πληθυσμού της Μύρινας:
{|
|-
| style="width:60%;" |

 Πολιτική  
 Διατελέσαντες Κοινοτάρχες 
 Α/Α Όνομα Περίοδος1Νικόλαος Φαλιάγκας1916-10202Γρηγόριος Τσιόγιας1920-19213Δημήτριος Φαλιάγκας1933-19344Ευάγγελος Παπαευσταθίου1937-19415Αναστάσιος Καραπέτσας6Δήμος Τσαγκάρης 1955-19577Θωμάς Μπέσιος 1957-19598Δ. Νταφόπουλος1959-19619Αθανάσιος Ζαμάνης1962-19641964-196710Φώτιος Τσαγκάρης1967-197511Αλέξανδρος Φαλιάγκας1975-197812Βασίλειος Ζαμάνης1978-198213Παναγιώτης Μπέτσιος1982-198614Θωμάς Κάσσος1986-199015Νικόλαος Φαλιάγκας1990-199416Δημήτριος Πούλιος1994-1998

 Τοποθεσία 
Κοντά στο χωριό βρίσκεται ένα αεροδρόμιο ελαφρών αεροσκαφών, με φορέα λειτουργίας το Δήμο Καρδίτσας, στον οποίο και ανήκει. Η προσπάθεια για την δημιουργία του αεροδρομίου στη Μυρίνη άρχισε το 2004 από τον τότε δήμαρχο Καρδίτσας Χρήστο Τέγο. Το πεδίο προσγείωσης ελαφρών αεροσκαφών Μυρίνης, όπως είναι η επίσημη ονομασία του διαθέτει έναν αεροδιάδρομο 680 μέτρα μήκους και 20 μέτρα πλάτους, ενώ υπάρχει και μια ζώνη ασφαλείας μήκους 30 μέτρων και στις δύο πλευρές του διαδρόμου σύμφωνα με τις διεθνείς προδιαγραφές.

Η Μύρινα έχει άριστη ρυμοτομία, πλατείες, ασφαλτοστρωμένους δρόμους και φωτισμό. Τα σπίτια των κατοίκων είναι καινούρια και σύγχρονα. Η ύδρευση και άρδευση γίνεται από τη λίμνη Πλαστήρα. Έχει καινούργιο Κοινοτικό κατάστημα, Αγροτικό ιατρείο, σχολείο και Ηρώον.

 Εκπαίδευση 
Στη Μυρίνη σήμερα λειτουργεί νηπιαγωγείο, ενώ μέχρι και το 2012 υπήρχε και δημοτικό σχολείο. 

 Πολιτισμός 
 Αξιοθέατα 
Στην Μυρίνη υπάρχουν τεσσερις ναοί, o Ενοριακός ναός της Αγίας Παρασκευής
, του Αγίου Δημητρίου, του Αγίου Νεκταρίου και της Αγίας Βαρβάρας. Σε απόσταση λίγων μέτρων από τον Άγιο Δημήτριο αναβλύζει ευώδη νερό (Αγιονέρι), το οποίο αποδίδουν στον Μυροβλύτη Άγιο Δημήτριο και είναι στεγασμένο με ειδική κτισμένη κατασκευή.

 Αθλητισμός 
Σε επίπεδο αθλητισμού, στην Μυρίνη υπάρχει ο ερασιτεχνικός ποδοσφαιρικός συλλόγος Α.Ο. Μυρίνης, ο οποίος κατέκτησε το πρωτάθλημα της Ε.Π.Σ. Καρδίτσας την περίοδο 2012–13.

 Φωτοθήκη 

 Παραπομπές 

Κατηγορία:Χωριά της περιφερειακής ενότητας Καρδίτσας
Κατηγορία:Δήμος Καρδίτσας